Πραγματικά καταπληκτικό για διαμονή! Πλήρως εξοπλισμένο! Ένα σύγχρονο loft, με ενιαίο χώρο, στην καρδιά της πόλης. Η εξυπηρέτηση και οι οδηγίες ήταν ΑΨΟΓΕΣ. Οι ιδιοκτήτες έχουν ετοιμάσει έναν ΚΑΤΑΠΛΗΚΤΙΚΟ οδηγό για όλες τις συσκευές του σπιτιού, και ο,τιδήποτε σκεφθείς να χρησιμοποιήσεις, με σημειώσεις για το που βρίσκεται τί. Όλος ο εξοπλισμός είναι καινούργιος και υψηλής αισθητικής, μοντέρνος και φροντισμένος. Καταπληκτικό το τζάκι. Πολύ μεγάλη βεράντα. Μεγάλα παράθυρα με πολύ καλή συσκότιση. Δύο τηλεοράσεις, στο σαλόνι και απέναντι από το κρεβάτι. Απέναντι από την Τεχνόπολη και το Πάρκο Κεραμικού. Δίπλα στην Πειραιώς, με μεγάλο δρόμο μπροστά και κοντά στις γραμμές του τρένου που μπορεί η φασαρία να ενοχλεί κάποιους, αλλά είναι δίπλα στο μετρό και σε όλες τις συγκοινωνίες, ενώ παρέχει parking - παροχή που δύσκολα βρίσκεις σε σπίτια στην Αθήνα. Πολύ καλή θέρμανσ-κλιματισμός, καινούργιο και πλήρως εξοπλισμένο μπάνιο. Η κουζίνα επίσης πλήρως εξοπλισμένη, δεν της έλειπε κυριολεκτικά τίποτε - μόνη βελτίωση η εγκατάσταση μεγάλου, αντί μικρού, ψυγείου, που όμως δεν θα ταιριάζει εύκολα στο design του σπιτιού. Σαλόνι για βραβείο, που βλέπεις ταυτόχρονα θέα, τζάκι και TV. Πιο πίσω τραπέζι και σκαμπώ μπαρ για ποτό ή φαγητό. Γραφείο για εργασία και πολύ καλό και μεγάλο κρεβάτι. Με λίγα λόγια, πραγματικά από τα καλύτερα AirBnB που έχω μείνει. Λίγο ακριβό, αλλά αξίζει τα χρήματά του, ιδίως στην καραντίνα που το πέτυχα μάλλον σε προσφορά! Και η υπεύθυνη της εταιρείας διαχείρισης, η Εμμανουέλα, πραγματικά άμεση στις απαντήσεις και εξυπηρετική σε όλα: φρόντισε για επιπλέον μερίδες καφέ στην Illy Espresso καφετιέρα (με τις ειδικές κάψουλες της Illyπου δεν βρίσκεις εύκολα) αλλά και για μπριγκέτες ξύλου για το ενεργειακό τζάκι μέσα σε λίγες ώρες. Μπράβο!